תקנות המאבק בתכנית הגרעין של איראן (מתן הודעות וסדרי עבודה)

{{ח:התחלה}}
{{ח:כותרת|תקנות המאבק בתכנית הגרעין של איראן (מתן הודעות וסדרי עבודה), התשע״ד–2014}}

{{ח:פתיח-התחלה}}
ק״ת תשע״ד, 1016.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק המאבק בתכנית הגרעין של איראן#סעיף 37|סעיף 37(א)}} {{ח:חיצוני|חוק המאבק בתכנית הגרעין של איראן|לחוק המאבק בתכנית הגרעין של איראן, התשע״ב–2012}} (להלן – החוק), בהסכמת ראש הממשלה ובאישור ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרה}}
{{ח:ת}} בתקנות אלה, ”הרשימה“ – כל אחת מאלה:
{{ח:תת|(1)}} רשימת הגורמים שהוכרזו כמסייעים לתכנית הגרעין של איראן לפי {{ח:חיצוני|חוק המאבק בתכנית הגרעין של איראן#סעיף 3|סעיף 3(א) ו־(ב) לחוק}};
{{ח:תת|(2)}} רשימת התאגידים שהוכרזו כמקיימים קשר עסקי עם איראן שהוכרזו לפי {{ח:חיצוני|חוק המאבק בתכנית הגרעין של איראן#סעיף 9|סעיף 9(א) ו־(ג) לחוק}}.

{{ח:סעיף|2|דרכי ההודעה לגורם הזר על הכוונה להכריז עליו}}
{{ח:תת|(א)}} ועדת השרים תשלח הודעה על כוונה להכריז לפי {{ח:חיצוני|חוק המאבק בתכנית הגרעין של איראן#סעיף 12|סעיף 12 לחוק}} ולכלול גורם זר ברשימה, לגורם הזר שבכוונתה להכריז עליו לפי {{ח:חיצוני|חוק המאבק בתכנית הגרעין של איראן#סעיף 12|הסעיף האמור}}; הודעה על כוונה להכרזה תישלח בדואר רשום לכתובתו הידועה של הגורם הזר, בתוך 15 ימים מיום שוועדת השרים החליטה על כוונתה להכריז כאמור; אם כתובתו של הגורם הזר אינה ידועה, על אף שננקטו אמצעים סבירים לאיתורה, תימסר ההודעה, למדינת התושבות של גורם זר שהוא יחיד, אם היא ידועה, או למדינת ההתאגדות של התאגיד, וזאת באמצעות נציגות אותה מדינה בישראל, אם יש לה נציגות כאמור.
{{ח:תת|(ב)}} ועדת השרים תשלח הודעה על הכרזה לפי {{ח:חיצוני|חוק המאבק בתכנית הגרעין של איראן#סעיף 3|סעיפים 3}} {{ח:חיצוני|חוק המאבק בתכנית הגרעין של איראן#סעיף 9|ו־9 לחוק}} לגורם שאותו החליטה להכליל ברשימה; הודעה כאמור תישלח בדרכים שנקבעו בתקנת משנה (א) בתוך 15 ימים מיום שוועדת השרים החליטה להכליל את אותו הגורם ברשימה.

{{ח:סעיף|3|הודעה על כוונה להכריז}}
{{ח:תת|(א)}} פרסום בדבר הכוונה להכרזה יהיה לפי {{ח:חיצוני|חוק המאבק בתכנית הגרעין של איראן#סעיף 12|סעיף 12 לחוק}} וכן יכלול את פרטי זהותו של הגורם הזר כמפורט להלן:
{{ח:תתת|(1)}} שם הגורם הזר באותיות לטיניות;
{{ח:תתת|(2)}} לגבי תאגיד – מספר הרישום של התאגיד במרשם הנוגע לתאגיד המתנהל לפי חוק במדינת התאגדותו, ולגבי מי שאינו תאגיד – מספר זיהוי או מספר דרכון במדינה שבה הוא תושב או אזרח;
{{ח:תתת|(3)}} לגבי תאגיד – תאריך ההתאגדות, אם ידוע;
{{ח:תתת|(4)}} לגבי תאגיד – מדינת ההתאגדות ולגבי מי שאינו תאגיד – המדינה שבה הוא תושב או אזרח.
{{ח:תת|(ב)}} אם ההחלטה על הכוונה להכריז מבוססת על הכרזת מועצת הביטחון של האומות המאוחדות או של גוף מוסמך של מדינה כאמור {{ח:פנימי|סעיף 3|בסעיף 3(א)(2) ו־(3)}} או {{ח:חיצוני|חוק המאבק בתכנית הגרעין של איראן#סעיף 9|סעיף 9(א)(2) ו־(3) לחוק}}, יכלול הפרסום האמור בתקנת משנה (א), גם את זהות הגורם המוסמך במדינה האחרת שקבע כי הגורם הזר נותן סיוע לאיראן בקידום תכנית הגרעין שלה או בהשגת נשק להשמדה המונית או אמצעי נשיאה לנשק כאמור, או שקבע כי הגורם הזר מקיים קשר עסקי מהותי עם איראן או קשר כלכלי עמה, לפי העניין.

{{ח:סעיף|4|בקשה שלא להכריז או בקשה לביטול הכרזה}}
{{ח:ת}} בקשה שלא להכריז לפי {{ח:חיצוני|חוק המאבק בתכנית הגרעין של איראן#סעיף 13|סעיף 13 לחוק}} או בקשה לבטל הכרזה לפי {{ח:חיצוני|חוק המאבק בתכנית הגרעין של איראן#סעיף 17|סעיף 17 לחוק}}, תוגש לוועדה המייעצת, באמצעות מטה הסנקציות, בכתב, בשפה העברית או האנגלית, בשלושה עותקים; הבקשה תהיה מנומקת והעובדות שהיא מבוססת עליהן יאומתו בתצהיר של מגיש הבקשה או של מי שהעובדות הן בידיעתו.

{{ח:סעיף|5|סדרי עבודת הוועדה המייעצת}}
{{ח:תת|(א)}} יושב ראש הוועדה המייעצת יכנס ישיבה של הוועדה המייעצת לצורך דיון בבקשה שלא להכריז לפי {{ח:חיצוני|חוק המאבק בתכנית הגרעין של איראן#סעיף 13|סעיף 13(א) לחוק}} או בבקשה לביטול הכרזה לפי {{ח:חיצוני|חוק המאבק בתכנית הגרעין של איראן#סעיף 17|סעיף 17(א) לחוק}}.
{{ח:תת|(ב)}} ישיבה ראשונה לצורך דיון בבקשה כאמור, תתכנס בתוך 21 ימים ממועד קבלתה אצל מטה הסנקציות.
{{ח:תת|(ג)}} ראה יושב ראש הוועדה המייעצת כי יש צורך בקיום ישיבות נוספות, יכנס את הוועדה המייעצת לפי שיקול דעתו או לבקשת אחד מחבריה.

{{ח:סעיף|6|דיון טלפוני במקרים דחופים}}
{{ח:ת}} יושב ראש הוועדה המייעצת רשאי לקיים ישיבה טלפונית במקרה דחוף לאחר שנוכח לדעת כי אין אפשרות לכנס את הוועדה המייעצת בדרך הרגילה; יושב ראש הוועדה המייעצת ירשום פרוטוקול דיון דחוף כאמור, ויעבירו לכל חברי הוועדה המייעצת.

{{ח:סעיף|7|סדר יום לישיבות הוועדה המייעצת}}
{{ח:תת|(א)}} יושב ראש הוועדה המייעצת יקבע את סדר היום לישיבות הוועדה המייעצת.
{{ח:תת|(ב)}} בהזמנה לישיבת הוועדה המייעצת יפורט סדר היום שלה והיא תימסר לחברי הוועדה המייעצת שלושה ימי עבודה לפחות לפני המועד שנקבע לישיבה.
{{ח:תת|(ג)}} הזמנה, או כל הודעה אחרת תיעשה בכתב ותומצא לחבר הוועדה המייעצת באמצעות מטה הסנקציות.
{{ח:תת|(ד)}} על אף האמור בסעיף קטן (ג), הזמנה לישיבה דחופה וכן הודעה על ביטול ישיבה או על דחייתה, תימסר בכל דרך הנראית ליושב ראש מועילה בנסיבות העניין.

{{ח:סעיף|8|מניין לקבלת החלטות}}
{{ח:תת|(א)}} כל חברי הוועדה המייעצת יהיו מניין חוקי בישיבותיה.
{{ח:תת|(ב)}} החלטות הוועדה המייעצת יתקבלו ברוב המצביעים בישיבה.

{{ח:סעיף|9|רישום פרוטוקול}}
{{ח:ת}} מי שיושב ראש הוועדה המייעצת מינהו לכך ירשום את פרוטוקול ישיבת הוועדה המייעצת וישלח אותו, כשהוא חתום ביד היושב ראש, לכל חברי הוועדה המייעצת.

{{ח:סעיף|10|סדרי עבודת מטה הסנקציות}}
{{ח:ת}} לצורך קבלת מידע לפי {{ח:חיצוני|חוק המאבק בתכנית הגרעין של איראן#סעיף 28|סעיף 28(א)(2) לחוק}}, מטה הסנקציות יפנה בכתב למנהל הכללי של המשרד הממשלתי או לראש הרשות הביטחונית או למי שאחד מהם הסמיך לקבל את הפנייה.

{{ח:סעיף|11|תשובה לפניית מטה הסנקציות}}
{{ח:ת}} מי שקיבל פנייה כאמור {{ח:פנימי|סעיף 10|בתקנה 10}} ישיב אליה בתוך ארבעה עשר ימים מיום קבלתה; התשובה לפנייה תועבר למטה הסנקציות בכתב לכתובת שצוינה בפניית מטה הסנקציות.

{{ח:סעיף|12|תחילה}}
{{ח:ת}} תחילתן של תקנות אלה 10 ימים מיום פרסומן.

{{ח:חתימות|ט׳ באדר ב׳ התשע״ד (11 במרס 2014)}}
* '''יאיר לפיד'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]